དྲི་ལ་དབྱེ་ན་དྲུག་སྟེ།དྲི་ཞིམ་པ།དྲི་ང་བ།དྲི་མཉམ་པ།ལྷན་ཅིག་སྐྱེས་པ།སྦྱར་བ་ལས་བྱུང་བ།གྱུར་པ་ལས་བྱུང་བའི་དྲི་རྣམས་སོ།།རོ་ལ་དབྱེ་ན་བཅུ་གཉིས་ཏེ།ཁ་བ།སྐྱུར་བ།ཚ་བ།བསྐ་བ།ལན་ཚྭ།མངར་བ།ཡིད་དུ་འོང་བ།ཡིད་དུ་མི་འོང་བ།གཉིས་ཀ་མ་ཡིན་པ།ལྷན་ཅིག་སྐྱེས་པ།སྦྱར་བ་ལས་བྱུང་བ།གྱུར་པ་ལས་བྱུང་བའི་རོ་རྣམས་སོ།།འབྱུང་གྱུར་གྱི་རེག་བྱ་ལ་དབྱེ་ན་ཉེར་གཉིས་ཏེ།འཇམ་པ།རྩུབ་པ།ཡང་བ།ལྕི་བ།མཉེན་པ།ལྷོད་པ།ལྷོད་པ་མ་ཡིན་པ།གྲང་བ།བཀྲེས་པ།སྐོམ་པ།ཚིམ་པ།ཉམ་ཡོད་པ།ཉམ་ཆུང་བ།བརྒྱལ་བ།གཡའ་བ།འགྲེད་པ།ན་བ།རྒ་བ།འཆི་བ།ངལ་བ།ངལ་བསོས་པ།སྤུངས་ཆེ་བའི་རེག་བྱ་རྣམས་སོ།།ཆོས་ཀྱི་སྐྱེ་མཆེད་པའི་གཟུགས་ལ་ལྔ་སྟེ།བསྡུས་པ་ལས་གྱུར་པ།མངོན་པར་སྐབས་ཡོད་པ།ཡང་དག་པར་བླང་བ་ལས་བྱུང་བ།ཀུན་བརྟགས་པ།དབང་འབྱོར་བའི་གཟུགས་རྣམས་སོ།།མངོན་པ་འོག་མར།གཡེང་བ་དང་སེམས་མེད་པའི་གནས་སྐབས་སུ་ཡང་འབྱུང་བ།དགེ་བ་དང་མི་དགེ་བ་གང་རུང་ཡིན་པ།རྒྱུན་མཆོག་ཏུ་རྗེས་སུ་འབྲེལ་བ།འབྱུང་བ་ཆེན་པོ་བཞི་ཅི་རིགས་རྒྱུར་བྱས་པ་སྟེ་ཁྱད་པར་བཞི་ལྡན་གྱི་ཆོས་ཀྱི་སྐྱེ་མཆེད་པའི་གཟུགས་དང་བྱེད་པའི་གཞི་མཐུན་ཡིན་པ་ནི་རྣམ་པར་རིག་བྱེད་མ་ཡིན་པའི་གཟུགས་དང་།ཆོས་ཀྱི་སྐྱེ་མཆེད་པའི་གཟུགས་ལ།ཀུན་བརྟགས་པའི་གཟུགས་དང་།སྒྲོ་མ་བཏགས་པར་རྒྱུས་བསྐྱེད་པའི་གཟུགས་གཉིས་སུ་བཤད་དོ།ཚོར་བའི་ཕུང་པོ་ལ་མིག་གི་འདུས་ཏེ་རེག་པ་ལས་བྱུང་བའི་ཚོར་བ་ནས་ཡིད་ཀྱི་འདུས་ཏེ་རེག་པ་ལས་བྱུང་བའི་ཚོར་བའི་བར་དྲུག་དང་།ལུས་ཀྱི་ཚོར་བ།སེམས་ཀྱི་ཚོར་བ།ཟང་ཟིང་དང་བཅས་པའི་ཚོར་བ།ཟང་ཟིང་མེད་པའི་ཚོར་བ།ཞེན་པ་བསྟེན་པའི་ཚོར་བ།མངོན་པར་འབྱུང་བ་བསྟེན་པའི་ཚོར་བ་སྟེ་བཅུ་གཉིས་ལ་བདེ་སྡུག་བཏང་སྙོམས་གསུམ་གསུམ་དུ་ཕྱེ་བས་སོ་དྲུག་གོ།།ལུས་ཚོར་སེམས་ཚོར་གཉིས་ལ།དབང་ཤེས་སུ་གྱུར་པའི་ཚོར་བ་དང་།ཡིད་ཤེས་སུ་གྱུར་པའི་ཚོར་བ་ཞེས་ཀྱང་བྱའོ།།འདུ་ཤེས་ཀྱི་ཕུང་པོ་ལ།རྟེན་གྱི་སྒོ་ནས་དྲུག་སྟེ།མིག་གི་འདུས་ཏེ་རེག་པ་ལས་བྱུང་བའི་འདུ་ཤེས་སོགས་དྲུག་གོ།།དམིགས་པའི་སྒོ་ནས་དྲུག་སྟེ།མཚན་མ་དང་བཅས་པ།མཚན་མ་མེད་པ།ཆུང་ངུ།རྒྱུ་ཆེན་པོར་གྱུར་པ།ཚད་མེད་པ།ཅི་ཡང་མེད་དོ་སྙམ་པའི་འདུ་ཤེས་ཏེ་དྲུག་གོ།།མཚན་བཅས་ལ།ཐ་སྙད་ལ་མཁས་པའི་འདུ་ཤེས།འདུས་བྱས་མི་རྟག་པ་སོགས་ལ་དམིགས་པའི་འདུ་ཤེས།དམིགས་རྣམ་གསལ་བའི་འདུ་ཤེས་སོ།།འདུ་བྱེད་ཀྱི་ཕུང་པོ་ལ།འདུས་བྱས་དང་འདུ་བྱེད་མི་གཅིག་ལ།འདུ་བྱེད་ཀྱི་མཚན་གཞིའི་གཙོ་བོ་སེམས་བྱུང་སེམས་པ་ནི།མིག་གི་འདུས་ཏེ་རེག་པ་ལས་བྱུང་བའི་སེམས་པ་སོགས་དྲུག་གོ།།སྤྱིར་འདུ་བྱེད་ཀྱི་ཕུང་པོ་ལ་དབྱེ་ན།ཚོར་བ་དང་འདུ་ཤེས་མ་གཏོགས་པའི་སེམས་བྱུང་རྣམས་དང་།སེམས་དང་མི་ལྡན་པའི་འདུ་བྱེད་དེ་གཉིས་སོ།།མཚུངས་ལྡན་འདུ་བྱེད་ལ།ཚོར་བ།འདུ་ཤེས།སེམས་པ།ཡིད་ལ་བྱེད་པ།རེག་པ་སྟེ་ཀུན་འགྲོ་ལྔ།འདུན་པ།མོས་པ།དྲན་པ།ཏིང་འཛིན།ཤེས་རབ་སྟེ་ཡུལ་ངེས་པ་ལྔ།དད་པ།ངོ་ཚ་ཤེས་པ།ཁྲེལ་ཡོད་པ།མ་ཆགས་པ།ཞེ་སྡང་མེད་པ།གཏི་མུག་མེད་པ།བརྩོན་འགྲུས།ཤིན་ཏུ་སྦྱངས་པ།བག་ཡོད་པ།བཏང་སྙོམས།རྣམ་པར་མི་འཚེ་བ་སྟེ་དགེ་བ་བཅུ་གཅིགའདོད་ཆགས།ཁོང་ཁྲོ།ང་རྒྱལ།མ་རིག་པ།ཐེ་ཚོམ་སྟེ་ལྟ་མིན་ལྔ་དང་།འཇིག་ཚོགས་ལ་ལྟ་བ།མཐར་འཛིན་པའི་ལྟ་བ།ལྟ་བ་མཆོག་འཛིན།ཚུལ་ཁྲིམས་བརྟུལ་ཞུགས་མཆོག་འཛིན།ལོག་ལྟ་སྟེ་ལྟ་བ་ལྔ་གཅིག་ཏུ་བགྲང་ན་རྩ་བའི་ཉོན་མོངས་དྲུགཁྲོ་བ།ཁོན་དུ་འཛིན་པ།འཆབ་པ།འཚིག་པ།ཕྲག་དོགསེར་སྣ།སྒྱུ།གཡོ།རྒྱགས་པ།རྣམ་པ་འཚེ་བ།ངོ་ཚ་མེད་པ།ཁྲེལ་མེད་པ།རྨུགས་པ།རྒོད་པ།